
Eladó (továbbiakban Eladó), együttesen Felek között az alulírott helyen és napon, az alábbi feltételek mellett.
1.
Előzmények:
1.1.
Felek megállapítják és rögzítik, hogy Vevő a jelen szerződéskötést megelőzően „Vas-klorid vegyszer beszerzése határozott idejű szerződés keretében” tárgyban pályáztatási eljárást folytatott le, így e adásvételi keretszerződés (továbbiakban: Keretszerződés) nélkülözhetetlen mellékletét képezi az Eladó, mint nyertes ajánlattevő ajánlata (1. sz. melléklet).

1.2.
Vevő a beszerzés szerinti szolgáltatással szemben támasztott szakmai követelményeket a beszerzési eljárást megindító felhívásban és dokumentációban határozta meg.

1.3.
Vevő a beszerzési eljárás során benyújtott ajánlatokat megvizsgálta, egymással összevetette, a szükséges értékelést lefolytatta és ennek megfelelően hozta meg döntését.
2.
A szerződés tárgya:

2.1.
Jelen szerződés keretében a Felek olyan együttműködésre vállalnak kötelezettséget, melyben Eladó vállalja, hogy Vevő szükségleteinek megfelelően, az írásban megrendelt összes foszfor kibocsátási határértékének betartásához, valamint a biogáz üzem kéntelenítési technológiájához szükséges, és a szennyvízelvezető hálózat szaghatás csökkentésére alkalmazható vas(III)-klorid oldatot, (továbbiakban: vas(III)-klorid) leszállítja és átadja a teljesítés helyén. Vevő pedig vállalja, hogy jelen szerződésben rögzített feltételekkel történő szállítás esetén fizetési kötelezettségeinek eleget tesz.
2.2.
A Keretszerződés szerint a vas(III)-klorid becsült mennyisége: 380 tonna / szerződéses futamidő, Megrendelő a meghatározott mennyiség teljes lehívására kötelezettséget nem vállal.  A mennyiség az MSZ EN 888:2005 és MSZ EN 888:2023 szabványnak megfelelő hatóanyag tartalmú oldatban került megadásra. A keretszerződés nem maradéktalan teljesüléséből eredő bevételkiesés Eladó kockázatát képezi.
3.
A szállítás és a teljesítés:
3.1.
Vevő írásos megrendelőt küld Eladó részére, melyben rögzíti a megrendelt mennyiséget. A szállítási határidő – amennyiben a felek írásban eltérően nem állapodtak meg – a megrendeléstől számított legfeljebb 3 (három) munkanap.
3.2.
Szállító vállalja, hogy a szállítás előtt legalább 1 (azaz egy) munkanappal korábban visszaigazolást küld Megrendelőnek, ebben nyilatkozva a megrendelt tételek szállításának pontos időpontjáról.

3.3.
A Felek megállapodnak abban, hogy az Eladó a jelen Keretszerződéssel érintett terméket az írásos megrendelőben rögzített szállítási helyre szállítja le. A szállítási helyek a következők lehetnek a következő kitételekkel:

	Sorszám
	Szállítási hely
	Szállító-eszköz
	Várható megrendelési gyakoriság
	Mennyiség megrendelésenként

	1.
	7364 Pécs, Állomás utca 40.
	Tartályautó
	14-18 naponta
	18 m3

	2.
	7671 Bicsérd, Ady Endre utca
	IBC tartály
	Évente 2-4 alkalommal
	2 m3


3.4.
A termék beszállítása munkanapokon a 3.3. pont szerinti 1. szállítási hely esetében hétfőtől csütörtökig 7:00 – 15:00, pénteken 7:00 – 12:00 óráig lehetséges, a 3.3. pont szerinti 2. szállítási hely esetében hétfőtől csütörtökig 7:00 – 14:00 óráig lehetséges. Amennyiben az Eladó neki fel nem róható okokból késedelembe esik, ekkor a vonatkozó határidő a késéssel arányosan meghosszabbodik.
3.5.
Az Eladó a megrendelt terméket a teljesítés helyén történő leszállítást követően a telepített tartályokba lefejti. Az átfejtés Eladó saját szivattyújával és tömlőjével történik, Eladónak a lefejtés során rendelkeznie kell olyan csatlakozóval mely igazodik az Vevő tárolótartályainak csatlakozó / töltő csonkjaihoz.
3.6.
Eladó minden egyes szállításnál csatolja az adott szállítmány termékminőség tanúsítványát és fuvarlevelét, melyen rögzíti jelen szerződés iktatószámát. Eladó köteles a feladatkörében elkészítendő okmányokat, minőségbizonyítványokat, terméktanúsítványokat, egyéb dokumentumokat a szállítások során, az átadás-átvétel keretében Vevő rendelkezésére bocsátani. Amennyiben Vevő szükségesnek tartja, Eladó átadja a töltősúly igazolására a töltéskori mérlegjegyet. 
3.7.
A számla „Teljesítési igazolása” a szállítólevél, melyen Vevő aláírásával és pecsétjével igazolta a teljesítést. A 3.3. pont szerinti 1. szállítási hely esetében a szállítólevélen Vevő rögzíti az átvett tényleges mennyiséget. Az Eladó ezen, Vevő által igazolt mennyiség alapján jogosult a számla kiállítására. A 2. szállítási hely esetében Eladó a Teljesítési igazolás birtokában kiszállításra vonatkozó egységár szerint jogosult a számla kiállítására.
3.8.
A 3.3. pont szerinti 1. szállítási hely esetében a tényleges mennyiség meghatározása mérlegeléssel történik. A telephelyen található 60 tonnás hídmérlegen lefejtés előtt és után is mérlegelésre kerül a szállító jármű. A beszállított mennyiséget a két mérlegelés közötti különbség adja kg-ban kifejezve, mely rögzítésre kerül a szállítólevélre. 
3.9. 
Eladó köteles betartani a beszállított vas(III)-klorid vonatkozóan az alábbi minőségi követelményeket: a vas(III)-kloridnak meg kell felelnie az MSZ EN 888:2005 és MSZ EN 888:2023 szabvány minőségi követelményeinek.
3.10.
Minőségi kifogás kizárólag a lefejtés során vett minta alapján az áruátvételt követő 24 órán belül lehetséges. Hibás teljesítés, minőségi reklamáció esetén az Eladó köteles az érintett szállítmányt a bejelentés kézhezvételétől számított 3 (azaz három) munkanapon belül saját költségén kicserélni, betartva a minőségi követelményeket. 
4.
A szerződésszegésért való felelősség:

4.1.
Eladó kötbérfelelősséggel tartozik, amennyiben késedelmesen, vagy egyáltalán nem teljesít.
4.2.
A késedelmi kötbér mértéke - a késedelembe esés napjától számítva a teljesítés megtörténtéig - a szerződés tárgyát képező Termék nettó értékének napi 1%-a, de legfeljebb a késedelmesen teljesített Termék nettó vételárának 20%-a, amely a vételár díjából levonható. Amennyiben a kötbérkifizetés meghaladná a maximum kifizethető késedelmi kötbér összegét, úgy Vevő a szerződéstől hátrányos jogkövetkezmények nélkül azonnal elállhat.

4.3.
A nem teljesítés, illetve meghiúsulás miatti kötbér mértéke a szerződés tárgyát képező Termék nettó vételárának 20%-a. Az Eladó meghiúsulási kötbér fizetési kötelezettsége nem mentesíti az Eladót a szerződésből származó kártérítési felelősség és egyéb más jogkövetkezmények alól. A meghiúsulási kötbér vetítési alapja a teljesítés arányában csökken. Az Eladó meghiúsulási kötbér fizetési kötelezettsége nem mentesíti az Eladót a szerződésből származó kártérítési felelősség és egyéb más jogkövetkezmények alól.
4.4. 
Amennyiben az Eladó neki felróható okból a 3.1 pontban meghatározott határidőhöz képest késedelembe esik, és ennek következtében a tisztított szennyvíz valamely paraméterének határérték túllépése vagy a szennyvízelvezető hálózaton tapasztalt szaghatás miatt a hatóság környezetvédelmi bírságot állapít meg, a Vevő jogosult a bírság összegét az Eladóval szemben érvényesíteni, feltéve, hogy az Eladó mulasztása és a bírság kiszabása közötti okozati összefüggés igazolható.

5.
A Vételár és annak megfizetése:
5.1
Az egységárat az Eladó a jelen keretszerződés hatályáig köteles tartani.
5.2.
Vas(III)-klorid egységára:
	Sorszám
	Szállítási hely
	Egységár

	1.
	7364 Pécs, Állomás utca 40.
	………………….HUF / kg vegyszer + ÁFA

	2.
	7671 Bicsérd, Ady Endre utca
	………………….HUF / kg vegyszer + ÁFA 


5.3.
Felek rögzítik, hogy a vállalkozási díj tartalmazza az esetlegesen igénybe vett alvállakozó(k) minden költségét is.
5.4.
Eladó a Vevővel szemben többletköltséget semmilyen jogcímen nem érvényesíthet.
5.5.
Vevő a teljesítés napján teljesítési igazolást állít ki. Teljesítés igazolás, a 3.7. pontban rögzítettek szerint kerül kiállításra. 
5.6. 
Amennyiben a teljesítés szerződésszerű volt, úgy Eladó jogosult számla kiállítására. A számla kötelező melléklete a teljesítési igazolás.
5.7.
A számlázás forintban történik a 5.2. pontban rögzítettek szerint.
5.8.
A számlát az általános forgalmi adóról szóló 2007. évi CXXVII. törvényben, továbbá a számvitelről szóló 2000. évi C. törvényben meghatározott módon kell kiállítani.

5.9.
A Vevő előleget nem biztosít, a teljesítéseket követően van lehetőség számla benyújtására. A számlán feltüntetett teljesítési időpont a termék tényleges leszállításának időpontja.
5.10.    Eladó a számlát a Vevő telephelyére címezve köteles kiállítani és egy példányban megküldeni. 
5.11.
Vevő a részére benyújtott számlát (annak esetleges mellékleteit) számszakilag, tartalmilag felülvizsgálja, megfelelés esetén gondoskodik a pénzügyi kiegyenlítéséről, annak kézhezvételét követő 30 (harminc) napon belül, az Eladó ………………... Banknál vezetett …………………... számú számlájára történő átutalással történik. Késedelmes fizetés esetén Vevő késedelmi kamatot köteles fizetni Eladónak, melynek mértékére a Ptk. késedelmi kamatra vonatkozó szabályai az irányadók.
5.12. 
Ha az Eladó nem a Szerződés szerint állítja ki a számlát, a Vevő jogosult a számlát az annak kézhezvételétől számított 5 (öt) munkanapon belül visszaküldeni, és a számla kiegyenlítését megtagadni anélkül, hogy késedelembe esne. Ebben az esetben az Eladó nem jogosult a Szerződés további teljesítését felfüggeszteni vagy megszüntetni. A számla visszaküldése esetén az Eladó köteles a számlát ismételten kiállítani úgy, hogy a számla keltének napja nem lehet korábbi, mint Eladó által a nem szerződésszerűen kiállított számla Vevő   általi visszaküldésének napja.

6.
Eladó kötelezettségei:
6.1.
Eladó kötelezettséget vállal arra, hogy teljesítése során a vonatkozó jogszabályokban, szabványokban előírt munkavédelmi, tűzvédelmi, balesetelhárítási, környezetvédelmi, valamint a közterületi rendre vonatkozó előírásokat betartja, illetve azon személyekkel, akiknek magatartásáért helytállni tartozik, betartatja.
6.2.
A Szerződés teljesítése érdekében az Eladó az általa igénybe vett harmadik személy magatartásáért, teljesítéséért úgy felel, mintha az Árut maga szállította volna le.
6.3.
A jelen szerződés időtartama alatt a tevékenység folyamán bekövetkező káreseményért (harmadik félnek okozott károkért) Eladó tartozik felelősséggel, illetve az esetleges környezetszennyezés felszámolása Eladó feladata.
6.4.
Amennyiben előre nem látható okból a szállítási címek, területek azonnal nem közelíthetőek meg, az Eladónak kötelessége az akadály elhárulását – amely nem haladhatja meg a 3 órát - megvárni, majd a vas(III)-klorid lefejtését azt követően elvégezni.
6.5.
A vas(III)-klorid beszállításakor göngyöleg nem keletkezik. Amennyiben rendkívüli esemény miatt mégis, azt az Eladónak vissza kell vételeznie. A göngyölegnek meg kell felelni a mindenkor hatályos előírásoknak.
7.
Vevő kötelezettsége:

7.1.
A Vevő köteles a mennyiségi ellenőrzést, valamint a minőségi vizsgálatot haladéktalanul, de legkésőbb az átvételtől számított 5 (öt) munkanap alatt megkezdeni és azt a megvizsgáláshoz szükséges idő alatt folyamatosan elvégezni.
7.2.
Nem megfelelő minőségű termék beszállítása esetén Vevő igazolt többletköltségeit jogosult érvényesíteni Eladó felé. Hatóanyag tartalmat érintő mennyiségi nem-megfelelőség esetén, Eladó csak a hiányzó hatóanyag tartalom mértékével csökkentett mennyiségről állíthat ki számlát vagy a különbözetről jóváíró számlát állít ki. A minőségi kifogás előterjesztésére a 3.10. pontban írt határidő az irányadó.
8.
Felek kötelezettsége:

8.1.
A Szerződő Felek kötelesek a másik felet minden olyan körülményről haladéktalanul írásban tájékoztatni, amely a szállítás eredményességét vagy annak kellő időre való elvégzését veszélyezteti, vagy gátolja. Az értesítés elmulasztásából eredő kárért az értesítési kötelezettséggel terhelt fél a felelős.
9.
Kapcsolattartás:
9.1.
Eladó részről a szerződéssel összefüggő kapcsolattartásért felelős személy:

Név: ...

Telefon: ...

E-mail: ...

9.2.
Vevő részről a szerződéssel összefüggő kapcsolattartásért, és jognyilatkozat tételére jogosult képviselő, valamint a Vevő részről a szerződéssel összefüggő teljesítés igazolásra jogosult képviselő:

Név: ...

Telefon: ...

E-mail: ...
10.
A szerződés érvényessége:
10.1.
Jelen szerződés határozott időre jön létre, annak mindkét fél általi aláírásának napján lép hatályba, és 2026. december 31-ig érvényes. 
11.
A szerződés módosítása és megszüntetése:

11.1.
Jelen Keretszerződés a Felek közös megegyezésük alapján kizárólag írásban módosíthatják.

11.2.
A Keretszerződést a Felek írásbeli közös megegyezéssel bármikor megszüntethetik. A Felek kötelesek az általuk korábban a Keretszerződés alapján vállalt és már teljesített valamennyi kötelezettséget Keretszerződés rendelkezéseinek megfelelően teljesíteni, illetve rendezni. A Vevő még ki nem egyenlített számla fizetési kötelezettségét a Keretszerződés megszűnése nem érinti.
11.3.
A jelen Keretszerződésben foglalt kötelezettségek megszegése esetén a szerződés 8 napos felmondási idővel akkor mondható fel, ha a szerződésszegés kiküszöbölésére a szerződésszegő felet a másik fél határidő kitűzésével és a jogkövetkezményekre való figyelmeztetéssel felhívta és ez a határ
idő eredménytelenül telt el (rendkívüli felmondás). 

11.4.
Rendkívüli felmondás esetén a már megrendelt árut Eladó leszállítja, Vevő pedig átveszi és a jelen Keretszerződés feltételei szerint, eleget tesz fizetési kötelezettségeinek. 

11.5.
Súlyos szerződésszegésnek és egyben azonnali hatályú rendkívüli felmondási oknak minősül, amennyiben Vevő a Keretszerződéses idő alatt három alkalommal nem tartja be a 3.10. pontban előírt minőségi követelményeket, ha az Eladó 10 nap késedelembe esik, vagy valamely termék szállítása a Eladó felróhatóan meghiúsul, ha a Vevő három alkalommal fizetési késedelembe esik, valamint, ha a Felek bármelyike jelen Keretszerződés tárgyára vonatkozó jogi szabályozás előírásit megszegi.

11.6.
A Felek megállapodnak abban, hogy jelen Keretszerződést közös megegyezéssel bármikor módosíthatják és megszüntethetik. A módosításról és a közös megegyezéssel történő megszüntetésről szóló megállapodás kizárólag írásban, a Felek együttes aláírásával érvényes.
11.7.
Felek jogosultak a másik Félhez intézett egyoldalú, írásos nyilatkozattal, 60 (hatvan) napos felmondási idővel rendes felmondással megszüntetni jelen Keretszerződést. Az Eladó a felmondási idő alatt is köteles a Vevő érdekében eljárni.
11.8.
Súlyos szerződésszegés esetén bármelyik Fél élhet a rendkívüli felmondás jogával. A Keretszerződést megszegő Fél az okozott kárért a Polgári Törvénykönyvről szóló 2013. évi V. törvény (Ptk.) szabályai szerint felel.

11.9.
Felek a Keretszerződés teljesítése során kölcsönösen együttműködnek, és a Keretszerződés bármely okból történő megszüntetése esetén ezen elv figyelembevételével számolnak el egymással. Vevő az Eladó által a Keretszerződés megszűntetésének napjáig elvégzett feladatai alapján a vállalkozási díjnak a munkaarányos ellenértékét megfizeti.
11.10.
Vevő az Eladóhoz intézett írásbeli nyilatkozattal, kártérítési kötelezettség nélkül - nem kizárólagosan - azonnali hatállyal felmondhatja a Keretszerződést, ha:

· Eladó szerződésszegést követ el, azaz a Keretszerződésből eredő valamely kötelezettségét nem teljesíti,

· Eladó ésszerű határidőn belül nem teljesíti a Vevő arra vonatkozó felszólítását, hogy tegyen maradéktalanul eleget a Keretszerződésben meghatározott kötelezettsége kifogástalan és időben pontos teljesítésének,

· Eladó a teljesítési időhöz képest több mint 15 (tizenöt) munkanap késedelembe esik;

· Eladóval szemben csőd-, felszámolási vagy végrehajtási eljárást indítottak.

12.
Vegyes rendelkezések:

12.1.
Felek kijelentik, hogy velük szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn. Felek vállalják, hogy egymást haladéktalanul értesítik, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.
12.2.
Felek kijelentik, hogy a jelen Keretszerződésből eredő, esetlegesen felmerülő jogvitáikat elsősorban peren kívül, tárgyalásos formában, megegyezésre törekedve rendezik. Ennek sikertelensége esetére a Felek a Pécsi Járásbíróság, illetve hatáskör hiánya esetére a Pécsi Törvényszék kizárólagos illetékességét kötik ki.
12.3.
Jelen Keretszerződésben nem vagy nem kellően szabályozott kérdések tekintetében Felek a Polgári Törvénykönyvről szóló 2013. évi V. törvény (Ptk.) rendelkezéseit tekintik az irányadónak.
12.4. 
Amennyiben valamely szerződő Fél a Keretszerződés alapján megillető jogát nem gyakorolja, a joggyakorlás elmulasztása nem jelenti az adott jogról való lemondást.
12.5.
A TETTYE FORRÁSHÁZ Zrt. ezen Keretszerződésben megadott személyes adatokat a beszerzésekre és szerződésekre vonatkozó adatkezelési tájékoztatójában foglaltak szerint kezeli. Az érintettek az adatkezelési tájékoztatót a www.tettyeforrashaz.hu/adatkezeles oldalon ismerhetik meg. A Keretszerződés aláírásával a szerződő felek elfogadják az adatkezelési tájékoztatóban foglaltakat, a Keretszerződésben megadott természetes személyek számára biztosítják a tájékoztató megismerését és a kapcsolódó jogaik gyakorlását.
12.6.
A felek kötelezettséget vállalnak arra, hogy a Keretszerződésben megadott, valamint a Keretszerződés teljesítése során tudomásukra jutott személyes adatokat kizárólag a Keretszerződés teljesítése érdekében kezelik, harmadik fél részére kizárólag a másik fél beleegyezésével adják át. A felek gondoskodnak arról, hogy a személyes adatok kezelésére feljogosított személyek titoktartási kötelezettséget vállalnak vagy jogszabályon alapuló megfelelő titoktartási kötelezettség alatt állnak, valamint megfelelő technikai és szervezési intézkedéseket hajtanak végre annak érdekében, hogy a kockázat mértékének megfelelő szintű adatbiztonságot garantálják.

12.7. A Keretszerződés teljesítése során a környezetvédelmi szempontok érvényesítése és a papírfelhasználás, valamint a keletkezett hulladék csökkentése érdekében a felek közötti kommunikáció elsősorban elektronikus úton történik. A Keretszerződés teljesítése során a dokumentálás is elektronikus adathordozókon történik, nyomtatott formában csak a végleges, a felek által elfogadott utolsó verziók kerülnek kinyomtatásra. Felek a nyomtatáshoz elsődlegesen újrahasznosított papírt használnak.
12.8. Jelen adásvételi keretszerződés mindkét fél által történő aláírásának napján lép hatályba.
12.9. Jelen adásvételi keretszerződés elválaszthatatlan 1. sz. mellékletét képező ajánlatot a Felek jóváhagyólag szintén aláírnak.
Jelen Keretszerződés egymással mindenben megegyező kettő eredeti példányban készült, amelyet a Szerződő felek kölcsönösen átolvastak, értelmeztek és azt, mint szerződési akaratukkal mindenben megegyezőt 2 (kettő) példányban írták alá, amelyből 1 (egy) eredeti példány az Eladót, 1 (egy) eredeti példány pedig a Vevőt illeti meg.
Kelt: Pécsett, 202... ____________________ napján

TETTYE FORRÁSHÁZ Zrt.

vevő képviseletében:

Dr. Bodnár Imre 
Igazgatóság elnöke

A szerződés mellékletei:

1. sz. melléklet: Ajánlat
2. sz. melléklet: Műszaki leírás

